**Konferencia körlevél 1.**

A **Debreceni Egyetem** **Természettudományi és Technológia Kara** 2018. **június 28-30**. között konferenciáit szervez **"Magyar-vietnami felsőoktatási és tudományos együttműködés Debrecenben: múlt-jelen-jövő"** címmel.

A konferenciára tisztelettel meghívjuk mindazokat, aki a Debreceni Egyetem vagy jogelődjei, mindenekelőtt a Kossuth Lajos Tudományegyetem (KLTE) és az Orvostudományi Egyetem (DOTE) hallgatójaként és oktatójaként, oktatás-szervezőként vagy oktatáspolitikusként részesei a magyar-vietnami oktatási és tudományos vagy kulturális együttműködésnek a közeli vagy távolabbi múltban vagy napjainkban. Várjuk azok jelentkezését is, akik más magyar egyetemek polgáraiként, vagy egyéb tudományos és kulturális intézményekben lettek résztvevői magyar-vietnami együttműködéseknek. A tanácskozás célja a kapcsolatok megújítása, magasabb szintre emelése, a szélesebb értelemben vett kulturális kapcsolatok fejlesztése, ami távlatilag a gazdasági kapcsolatok kiteljesedését vonhatja maga után, a Debreceni Egyetem, Debrecen és a két ország, Magyarország és Vietnam javára. A konferencia az alábbi témakörökben kíván teret adni az eszmecserének:

1. Felsőoktatási kapcsolatok

2. Tudományos együttműködés

3. Tehetséggondozás a természettudományokban

4. Karrier-történetek

A konferencia hivatalos nyelve a magyar, de néhány vietnami, ill. angol nyelvű előadás megtartására is sor kerülhet. A részletes programot a 2. körlevél és a konferencia honlapja tartalmazza majd. A konferenciát követően országjárásra, öregdiák találkozásokra is sor kerülhet.

 A szervező bizottság

Debrecen, 2018. január 9.